als_Latn dik_Latn sag_Latn
“Furgonët”, sot 21 mijë qytetarë pushtojnë sheshin para kryeministrisë
21 mijë drejtues të furgonëve do vazhdojnë protestat kundër qeverisë dhe në mungesë të reflektimit nga mazhoranca, protesta e madhe zhvendoset sot në Tiranë, në një marshim nga Ministria e Brendshme, ajo e Transporteve dhe për tu ndalur para Kryeministrisë. Në vijim të mungesës së dialogut dhe arrogancës nga qeveria, drejtuesit e automjeteve paralajmërojnë futjen në grevë urie
Haxhinasto i quan furgonët “kioska”. Pritet përshkallëzimi i protestave
Më në fund ministri i Transporteve, Edmond Haxhinasto jep përgjigjen e tij. “Nuk mund të pranojmë situatën e kioskizuar të transportit publik në Shqipëri. Transporti publik në Shqipëri do të bëhet me standarte siç e ka Europa, me linja të rregullta, me autobuz cilësor, me shërbim cilësor inteneraresh sepse kështu jo vetëm arrijmë një standart më të lartë sigurie por mbi të gjitha i shërbejmë qytetarëve në mënyrë europiane”- deklaroi Haxhinasto.
Kjo jo ndaj kërkesave të drejtuesëve të taksive 8+1 nuk ia ndryshon rrjedhën protestave të planifikuara. Ndërkaq, sindikatat mbështetëse ftojnë të bashkohen të gjitha partitë në vend ndërsa kryeministrit i bëjnë thirrje për arritjen e një kompromisi midis dy palëve. Nëse përsëri nuk arrihet asnjë marrëveshje, drejtuesit e autoveturat 8+1 do të bllokojnë akset kombëtare ku do të lejohen të kalojnë vetëm autoambulancat dhe kortezhet e mortit. Protestat do shkojnë drejt përshkallëzimit, thonë drejtuesit e furgonëve, duke paralajmëruar qeverinë dhe kryeministrin Rama që të tërhiqen nga vendimi arbitrar përpara se të jetë vonë. 21 mijë drejtues të furgonëve do vazhdojnë protestat kundër qeverisë dhe në mungesë të reflektimit nga mazhoranca, protesta do zhvendoset në kryeqytet, ku dhe do të mbahet një prej tubimeve më të mëdha antiqeveri në historinë e vendit. Ndërkaq, pas protestës një orëshe në të gjitha qytetet kryesore të vendit, shoferët e furgonëve të mbështetur edhe nga sindikata do të protestojnë sot në orën 12:00 para Kryeministrisë, Ministrisë së Transporteve dhe Ministrisë së Brendshme. Kërkesat e tyre mbeten të njëjta, ata kërkojnë të lejohen të qarkullojnë dhe të kthehen me pasagjerë nga destinacionet që shkojnë. Kreu i Bashkimit të Sindikatave të Pavarura të Shqipërisë, Gëzim Kalaja deklaroi se qeveri duhet të ulet për të dialoguar dhe të nënshkruajë një pakt social me këta shoferë, ndërsa u bëri thirrje të gjithë të diskriminuarve dhe të larguarve nga puna si dhe deputetëve të marrin pjesë në protestë. “Nesër është dita e premte, është marrë vendimi për të protestuar në Tiranë. Protesta do zhvillohet në 12:00 , duke u nisur nga sheshi “Nënë Tereza në drejtim të kryeministrisë. Qeveria, ministria e Transporteve të ulet me përfaqësuesit e veturave 8+1 dhe të bashkimit të sindikatave të pavarura shqiptare për nënshkrimin e marrëveshjes në të cilin të deklarohet tërheqja e urdhrit të dhënë. Që nga viti 1998 ky ligj i dalë nuk është zbatuar nga ana e tyre për vetë kushtet aktuale që ka Shqipëria”- deklaroi kreu i Bashkimit të Sindikatave, Gëzim Kalaja. Por në kushtet e mungesës së dialogut, vazhdon Kalaja, deklaroi se do të bllokohen akset kryesore rrugore, duke lënë të kuptohet se nëse duhet, do të futen edhe në grevë urie. “Sigurisht që do të kalojmë në një grevë totale, do bllokojmë të gjitha pikat nevralgjike të infrastrukturës rrugore të Shqipërisë, në mënyrë që të mos qarkullojë një automjet”- deklaroi Kalaja. Protesta 2 orëshe e shoferëve ditën e premte, bashkë me furgonët e tyre do të nisë nga sheshi “Nënë Tereza” më pas do të mbahet një fjalë pranë Kryeministrisë dhe më tej protesta do të zhvendoset tek Ministria e Transporteve dhe Ministria e Brendshme.
als_Latn als_Latn als_Latn als_Latn als_Latn